На основу [члана 9.](http://217.26.209.5/ce/faces/index.jsp%3F%26file%3Df30996%26action%3Dpropis%26path%3D03099601.html%26domen%3D0%26mark%3Dfalse%26query%3Dzakon%2Bo%2Bporezu%2Bna%2Bpremije%2Bne--3--ivotnih%2Bosiguranja%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-%26anchor%3Dc0009#c0009) Закона о порезу на премије неживотних осигурања ("Службени гласник РС", број 135/04),

 Министар финансија доноси

**ПРАВИЛНИК**
о начину обрачунавања пореза на премије неживотних осигурања и о садржини и начину вођења евиденције која обезбеђује вршење контроле обрачуна и плаћања пореза на премије неживотних осигурања

(Службени гласник РС бр. 140/04)

Члан 1.

 Овим правилником уређују се начин обрачунавања пореза на премије неживотних осигурања и садржина и начин вођења евиденције којом се обезбеђује вршење контроле обрачуна и плаћања пореза на премије неживотних осигурања.

Члан 2.

 Обрачун пореза на премије неживотних осигурања врши се применом пореске стопе од 5% на пореску основицу из [члана 4.](http://217.26.209.5/ce/faces/index.jsp%3F%26file%3Df30996%26action%3Dpropis%26path%3D03099601.html%26domen%3D0%26mark%3Dfalse%26query%3Dzakon%2Bo%2Bporezu%2Bna%2Bpremije%2Bne--3--ivotnih%2Bosiguranja%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-%26anchor%3Dc0004#c0004) Закона о порезу на премије неживотних осигурања ("Службени гласник РС", број 135/04 - у даљем тексту: Закон) за сваки закључени уговор о послу неживотног осигурања.

Члан 3.

 Порески обвезник је дужан да, на основу закључених уговора о неживотном осигурању, сагласно [члану 8.](http://217.26.209.5/ce/faces/index.jsp%3F%26file%3Df30996%26action%3Dpropis%26path%3D03099601.html%26domen%3D0%26mark%3Dfalse%26query%3Dzakon%2Bo%2Bporezu%2Bna%2Bpremije%2Bne--3--ivotnih%2Bosiguranja%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-%26anchor%3Dc0008#c0008) став 1. Закона, води евиденцију којом се обезбеђује вршење контроле обрачуна и плаћања пореза на премије неживотних осигурања, за сваку врсту неживотног осигурања посебно.

 Евиденција из става 1. овог члана садржи нарочито податке о:

 1) врсти неживотног осигурања;

 2) пореској основици;

 3) обрачунатом порезу.

Члан 4.

 По истеку сваког календарског месеца, а на основу података из евиденције из члана 3. овог правилника, порески обвезник сачињава месечни обрачун пореза на премије неживотних осигурања (у даљем тексту: месечни обрачун) на [Обрасцу МОППНО](http://217.26.209.5/ce/faces/servlet/pdfdocument%3F03138301-01.pdf) - Месечни обрачун пореза на премије неживотних осигурања за месец \_\_\_\_\_\_ 200\_\_. године, који је одштампан уз овај правилник и чини његов саставни део.

 Месечни обрачун из става 1. овог члана предаје се надлежном пореском органу у року од десет дана по истеку сваког месеца, независно од тога да ли у месецу за који је обрачун сачињен постоји обавеза плаћања пореза на премије неживотних осигурања.

Члан 5.

 Овај правилник ступа на снагу наредног дана од дана објављивања у "Службеном гласнику Републике Србије", а примењиваће се од 1. јануара 2005. године